als_Latn dik_Latn sag_Latn
Programi i Cipras merr votëbesimin në parlamentin grek
Ja çfarë parashikon për EMIGRACIONIN, çështjet tatimore, punësimin, borxhet, kreditorët, reparacionet e luftës
Në një klimë të rëndë emocionale, nën presionin e egër të Eurogroup dhe Gjermanisë, mes deklaratave rrufe kundër shtyrjes së programit, JO kredive-urë lidhëse nga Daiselblum, JO afateve të kërkuara nga Greqia, kryeministri i ri në moshë e detyrë, Aleksis Cipras ka paraqitur programin e qeverisë së tij, në parlamentin grek. Me kërkesën për votëbesim ndaj qeverisë, siç parashikon protokolli, Cipras është betuar të realizojë të gjitha premtimet elektorale, brenda katërvjeçarit të ardhshëm, akoma dhe sa-siç e pranoi dhe vetë- janë tepër të vështira për t’u realizuar. Çfarë i vështirëson akoma më tepër pasiguria për ecurinë e takimit urgjent të Eurogroup me partnerët në formë darke, njëkohësisht dhe pjesmarrja e parë për kryeministrin Cipras, që është vetëm 2 ditë larg, më 11 shkurt.
Nga Ira Londo
Programi i qeverisë Cipras:
***
Tatimet-ENFIA-Detyrimet e pashlyera brenda afatit
Cipras ka deklaruar se jo vetëm do të ndryshojnë sistemin tatimor të vendit, por reformat e reja do të shkaktojnë ndërhyrje thelbësore dhe në sistemin ekonomik të derimësotëm. Përveç kontrolleve të parashikuara në dogana, kontrolli për tregëtinë e paligjshme të lëndëve djegëse, ndër masat më të rëndësishme për emigrantët veçantërisht është:
-Kufiri i të ardhurave që nuk tatohen shuma 12.000 euro në vit.
-Anulohet ENFIA nga FMAP (deklarata tatimore) e 2015. Kryeministri u bëri thirrje grekëve të paguajnë këstin e fundit të ENFIA për të fuqizuar buxhetin e vendit.
-Taksa e re e Pasurisë së Madhe të Palëvizshme, zëvendësuese e ENFIA.
-Shlyerje e detyrimeve ndaj shtetit-tatime/ente siguruese- që u ka kaluar afati me deri në 100 këste.
Kryeministri ka vënë në shënjestër biznesmenët dhe pasanikët e vendit si përgjegjës të nivelit të lartë të evazionit fiskal në vend, ndërkohë që për pjesën tjetër të popullsisë ka deklaruar miratimin e një sistemi tatimor të drejtë e të shkallëzuar.
***
Rroga bazë 751 euro e të drejtat e tjera të punëtorëve
Deri në vitin 2016 do të realizohet rikthimi në rrogën bazë 751 euro- sot është 586 euro- si dhe të kontratave të punës me kushtet e mëparshme. Gjithashtu, ka përmendur një program të fuqishëm investimesh publike, por pa “shitur rrjete dhe infrastruktura dhe pasurinë natyrore të vendit. Është tjetër gjë përdorimi dhe tjetër shitja e pasurisë publike” ka theksuar kryeministri Cipras.
Shtatë masa që synojnë në rivendosjen e të drejtave të punëtorëve ka shpallur kryeministri.
-Rikthimi i menjëhershëm i kontratave të punës me negociatat e duhura me Zyrën Ndërkombëtare të Punës (ILO)
-Kushtet në kontratat e punës të jenë të detyruara për të gjitha bizneset, jo vetëm për sa janë anëtare të bashkimeve e organizatave të punëdhënësve.
-Rikthimi i kontratave tre-vjeçare të ngrira nga memorandumi
-Mbrojtje nga pushimet masive nga puna, diskutohet që kufiri mujor të ulet në 2% nga 5% e punëtorëve që është sot në fuqi.
-Rifunksionimi OMED, organizata negociatore e punëtorëve me punëdhënësit për çështje të caktuara.
-Rroga bazë 751 euro që do të paguhet deri në vitin 2016 do të jetë bazë për të gjitha moshat, nuk do ketë ndarje të rinj-të rritur. Sot të rinjtë nën 25 vjeç paguhen me 510 euro bashkë me siguracionet.
-Program i posaçëm për mbajtjen e vendit të punës që do të sigurojë qindra mijra vende pune, duke siguruar dhe jetëgjatësinë e enteve siguruese. (kujtojmë këtu se SYRIZA në fushatën elektorale ka premtuar 300.000 vende pune brenda 2 viteve).
-Programet e punësimit parashikohet të realizohen me fonde të ESPA dhe paketën Junker. Këtu, ka shtuar se përdorimi i fondeve europiane për të luftuar papunësinë parashikon dhe marrëveshje me partnerët europianë, çfarë nuk është arritur ende.
-Përsa i përket pensioneve, kryeministri la të kuptohet se do investigohet çështja e PSI, që shkatërruan buxhetin e enteve siguruese dhe hodhën pensionet në erë, ndërsa ka shtuar se nuk vlen më e-mail i Hardhuvelis për rritje të moshës së pensionit dhe se nuk parashikon ulje të pensioneve.
-Dhurata e Krishtlindjeve ose rroga e 13-të është në planet e qeverisë Cipras, për pensionistët me 700 euro në muaj.
-Në fund të seksionit është referuar në “arkën e pasurisë së shtetit dhe sigurimit social” që do të shërbejë si arkë kursimi për subvencionimin e enteve siguruese. Fillimisht, Arka do të tërheqë një pjesë të të ardhurave nga të drejtat e shfrytëzimit të pasurisë natyrore të vendit, ndërsa në një fazë të dytë arka do të furnizohet me të ardhurat e shfrytëzimit të pasurisë së palëvizshme të shtetit dhe nga shfrytëzimi i hidrokarburëve, pas vitit 2023. Këtu kryeministri ka theksuar konkretisht se: ne nuk shesim, për të shlyer një borxh që nuk shlyhet”.
***
Kontrollet-Lista Lagarde
Përshpejtimi i kontrolleve të emrave që përfshihen në listën Lagarde dhe Lihtenshain janë ndër prioritetet e qeverisë Cipras, listë ku përshihen transferimi i kapitalit dhe remitancave jashtë Greqisë. Paralelisht, grupi i kontrollit publik do të kryjë kontrolle të hapura në kontratat publike ndërsa anulohen të gjitha sa nuk respektojnë kushtetutën, sidomos dispozitat për TXS dhe TAIPED.
***
ERT, lejet dhe kreditë për Median
Me një ligj të posaçëm së shpejti në parlament rikthehet në ekran e radio ERT, mbyllur nga 11 korrik 2013. Kryeministri ka theksuar se fillojnë nga zero, çdo gjë është e hapur dhe se do të kryhen konkurse për lejen e funksionimit të radiostacioneve si dhe do të kontrollohet lidhja e bankave me funksionimin e medias.
***
Fund privilegjeve të deputetëve
Figurë me moral në skenën politike parashikon të krijojë Cipras me ndryshimet rrënjësore ose më saktë pezullimin e gjithë favorizimeve të deputetëve dhe ministrave. “Do të kufizojmë shpërdorimet, kufizojmë privilegjet e ministrave dhe deputetëve. Nuk erdhëm në këtë post të sigurojmë pushtet e favorizime, por t’i pezullojmë e t’i ofrojmë ku buron pushteti. Tek populli”.
Konkretisht, parashikohet kufizim i nëpunësve për çdo ministër e deputet n 50%, ulje e makinave për përdorim nga ministrat në 50%, si dhe kufizim i numrit të këshilltarëve të çdo deputeti apo ministri, kërkoi të shqyrtohet mundësia e pezullimit të automjeteve të deputetëve duke i konsideruar në gjendje të qarkullojnë me shpenzimet e tyre, shitja e një prej tre aeroplaneve të qeverisë, kufizim me 40% i trupit të mbrojtjes për të gjithë, duke dërguar policët që teprojnë në shërbim të lagjeve më problematike.
***
POLITIKA e EMIGRACIONIT
Nga një Drejtori e Emigracionit qeveria Cipras themelon Ministrinë e Emigracionit, si çdo vend i Europës, me objektivë parësore një Draft të ri, ku kryeson projektimi dhe miratimi i ligjit të Nënshtetësisë për Brezin e Dytë të emigrantëve. Aleksis Cipras duket i vendosur të zbatojë sa ka premtuar për emigrantët para zgjedhjeve, ndërkohë që SYRIZA ka shprehur hapur dhe mbështetjen e pakufishme ndaj homogjenëve grekë.
***
Arsimi
Anulohet urgjentisht zgjedhja e temave për provimet nga Banka e Tezave, deri tani 50% e pyetjeve vinin nga kjo bankë. Reforma parashikohen dhe në Arsimin e Lartë.
***
Reparacionet e luftës së dytë botërore
Kryeministri grek Cipras ka përfunduar ciklin e programit të ri të qeverisë me retorikën e njohur të SYRIZA. “E konsideroj detyrim historik të qeverisë sonë kërkesën për reparacionet e luftës së dytë botërore”.
1 koment
-
Dorine Hene, 11 Maj 2015 10:50 Link për komentet
Hi there! Someone in my Myspace group shared this website with us so I came to take a look.
I'm definitely loving the information. I'm bookmarking and will be tweeting this to my
followers! Exceptional blog and excellent style and design.
als_Latn als_Latn als_Latn war_Latn als_Latn unk als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn als_Latn unk als_Latn eng_Latn eng_Latn eng_Latn